b'\n_START_ARTICLE_\nZbor sv. Nikolaja Litija\n_START_SECTION_\nHelena Fojkar Zupan\xc4\x8di\xc4\x8d - zborovodkinja\n_START_PARAGRAPH_\nHelena Fojkar Zupan\xc4\x8di\xc4\x8d, glasbena pedagoginja in akademska glasbenica - solopevka, sodi med najvidnej\xc5\xa1e slovenske zborovske dirigente. Kot zborovodkinja in glasbena pedagoginja deluje na \xc5\xa0kofijski klasi\xc4\x8dni gimnaziji v Ljubljani in na Gimnaziji Litija. Z zbori, ki jih vodi (Zbor sv. Nikolaja, Dekli\xc5\xa1ki zbor \xc5\xa0kofijske klasi\xc4\x8dne gimnazije in Zme\xc5\xa1ani zbor \xc5\xa0kofijske klasi\xc4\x8dne gimnazije) na dr\xc5\xbeavnih in mednarodnih tekmovanjih dosega zlata odli\xc4\x8dja in \xc5\xa1tevilne posebne nagrade. Je cenjena predavateljica na seminarjih za zborovodje \xc5\xa1olskih zborov in na te\xc4\x8dajih za cerkvene glasbenike. Pri delu s pevci posve\xc4\x8da posebno pozornost vokalni tehniki, jasni dikciji in povezavi vsebine z glasbo, kar se izra\xc5\xbea v lepem zvoku ter muzikalnih in prepri\xc4\x8dljivih izvedbah skladb razli\xc4\x8dnih stilov. Kot zborovska dirigentka je bila ve\xc4\x8dkrat nagrajena tako na dr\xc5\xbeavni, kot na mednarodni ravni.'